G4S บริษัท รปภ. ที่ใหญ่สุดในโลก
รปภ. อาชีพที่เราทุกคนเห็นในทุกๆ วัน ไม่ว่าจะเป็นงานง่ายๆ อย่างโบกรถเข้าจอด จนไปถึงการเดินตรวจตราเพื่อความปลอดภัย   แต่รู้หรือไม่ว่างานที่ดูเหมือนจะไม่มีอะไรมากมาย ธุรกิจนี้สามารถสร้างเป็นบริษัทระดับโลกที่มีพนักงานมืออาชีพมากถึง 500,000 คน ได้   บริษัทที่กำลังพูดถึงคือบริษัท G4S บริษัทที่มีอดีตมากกว่า 118 ปี และเป็นบริษัทรักษาความปลอดภัยที่ใหญ่ที่สุดในโลก..  เรื่องราวนี้เป็นอย่างไร ลงทุนแมนจะเล่าให้ฟัง
22 เม.ย. 2562

G4S บริษัท รปภ. ที่ใหญ่สุดในโลก / โดย ลงทุนแมน
รปภ. อาชีพที่เราทุกคนเห็นในทุกๆ วัน
ไม่ว่าจะเป็นงานง่ายๆ อย่างโบกรถเข้าจอด
จนไปถึงการเดินตรวจตราเพื่อความปลอดภัย
แต่รู้หรือไม่ว่างานที่ดูเหมือนจะไม่มีอะไรมากมาย
ธุรกิจนี้สามารถสร้างเป็นบริษัทระดับโลกที่มีพนักงานมืออาชีพมากถึง 500,000 คน ได้
บริษัทที่กำลังพูดถึงคือบริษัท G4S บริษัทที่มีอดีตมากกว่า 118 ปี และเป็นบริษัทรักษาความปลอดภัยที่ใหญ่ที่สุดในโลก..
เรื่องราวนี้เป็นอย่างไร ลงทุนแมนจะเล่าให้ฟัง
G4S ถือกำเนิดขึ้นครั้งแรกในปี 1901 โดย Marius Hogrefe ด้วยการเป็นธุรกิจรักษาความปลอดภัยใน โคเปนเฮเกน ประเทศเดนมาร์ก
หลังจากการก่อตั้งบริษัท G4S ได้มีการขยายตัว และ เข้าซื้อกิจการอย่างต่อเนื่อง จนบริษัทสามารถจดทะเบียนในตลาดหลักทรัพย์ ได้ในปี 1999
ปัจจุบันธุรกิจของ G4S สามารถแบ่งเป็น 2 กลุ่มธุรกิจได้ดังนี้
Cash Solutions บริการเกี่ยวข้องกับเงิน
Cash Solutions ของ G4S นั้นมีบริการตั้งแต่บริหารจัดการ Software, ขนส่งเงิน, บริหารจัดการตู้ ATM และบริการจัดการทางการเงิน
โดยปัจจุบันกลุ่มธุรกิจ Cash Solutions นั้น G4S Cash Solutions มีบริการทั้งสิ้นใน 44 ประเทศ และมีพนักงานให้บริการรวมทั้งสิ้น 32,000 คน
Secure Solutions บริการด้านความปลอดภัย
โดย G4S ให้บริการตั้งแต่การให้คำปรึกษา และให้บริการ รปภ. ซึ่งถือเป็นบริการพื้นฐานของบริษัท
แต่นอกเหนือจากบริการที่ทั่วไปเหมือนบริษัทอื่นแล้วนั้น G4S ยังมีบริการในด้านของ เทคโนโลยี ที่เกี่ยวข้องไม่ว่าจะเป็น Software, Operation Center หรือแม้แต่ Cyber Security
ปัจจุบัน G4S Secure Solutions นั้นมีบริการทั้งสิ้นใน 90 ประเทศ และมีพนักงานให้บริการรวมทั้งสิ้น 514,000 คน
รายได้และกำไรของ G4S
ปี 2016 รายได้ 314,419 ล้านบาท กำไร 8,202 ล้านบาท
ปี 2017 รายได้ 324,196 ล้านบาท กำไร 9,817 ล้านบาท
ปี 2018 รายได้ 311,180 ล้านบาท กำไร 3,396 ล้านบาท
สำหรับประเทศไทย G4S เริ่มก่อตั้งบริษัทในปี 1986 หรือมากกว่า 32 ปีมาแล้ว
โดยลูกค้ารายใหญ่ที่เราสามารถสังเกตได้คือ เจ้าหน้าที่รักษาความปลอดภัยของ BTS และ Central
รายได้และกำไรของ บริษัท รักษาความปลอดภัย จี4เอส เซอร์วิสเซส (ประเทศไทย) จำกัด
ปี 2015 รายได้ 3,267 ล้านบาท กำไร 101 ล้านบาท
ปี 2016 รายได้ 3,435 ล้านบาท กำไร 90 ล้านบาท
ปี 2017 รายได้ 3,779 ล้านบาท กำไร 162 ล้านบาท
แล้ว G4S จะเป็นอย่างไรในอนาคต?
หากอนาคตเมื่อเทคโนโลยีมีการพัฒนาและเปลี่ยนแปลงไป
หนึ่งในอุตสาหกรรมที่ได้รับผลกระทบเป็นอันดับต้นๆ คงหนีไม่พ้นอุตสาหกรรมที่เกี่ยวข้องกับการจ้างงานคนปริมาณมาก
ธุรกิจรักษาความปลอดภัยคงหนีไม่พ้นต่อการเปลี่ยนแปลงที่จะเกิดขึ้น
ซึ่ง G4S เองก็ได้มีการขยายธุรกิจออกไปเป็นหมวดต่างๆ เพื่อเตรียมพร้อมแล้วเช่นกัน
ไม่ว่าจะเป็น บริการ Cyber Security หรือแม้แต่ บริการการทำ Solution Integration ที่แก้ปัญหาเรื่องความปลอดภัยแบบบูรณาการโดยรวบรวมเทคโนโลยีจากหลายบริษัทในตลาด
ถึงแม้ G4S จะเป็นบริษัทที่ให้บริการมามากกว่า 100 ปี
แต่หากไม่เตรียมความพร้อมในการเปลี่ยนแปลงตัวเองแล้ว โอกาสที่จะอยู่รอดต่อไปในธุรกิจนี้ ก็คงไม่ง่ายเหมือนเก่า
ก็ไม่แน่ว่าในอนาคต เราอาจจะได้เห็นหุ่นยนต์ G4S ที่ถูกควบคุมจากระยะไกลมาเป็น รปภ.
หุ่นยนต์ รปภ. นี้อาจมาโบกรถให้เราเข้าจอด หรือ คอยเดินตรวจตรารอบหมู่บ้านให้เราตอนกลางคืนก็เป็นได้..
----------------------
ติดตามเรื่องหลากหลาย จากผู้เขียนเก่งๆในแอป blockdit
นอกจากนั้น เรายังเขียนเองได้ และสามารถสร้างรายได้ในนี้
โหลดแอปได้ที่ 
สั่งซื้อหนังสือลงทุนแมน 10.0
พิเศษ ช่วง Pre-Order รับส่วนลด 20% (จำนวนจำกัด) ได้ที่
Lazada: 
Shopee: 
----------------------
References
-
-
-
-
-GBP/THB 41.43